‐ jf
                                           udskrift
                                               af
                             sø- & handelsrettens dombog
                                          ____________
den 23. oktober 2007 blev af retten i sagen
v‐44‐06
lån & spar bank a/s
(advokat janne glæsel)
mod
lån & finans v/erik schack nielsen
(advokat karen kaufmann)
afsagt sålydende
                                             dom:
indledning og påstande
sagens hovedspørgsmål er om lån & spar <w> er til hinder for registrering af lån & finans
<fig> i klasse 36, 37 og 45.
                                                - 2 -
lån og spar bank a/s (herefter lsb) har nedlagt følgende påstande:
1. lån & finans v/erik schack nielsen (herefter l&f) skal anerkende at have været uberettiget til
at anvende lån & finans som varemærke, virksomhedsnavn og/eller forretningskendetegn
for den af l&f udøvede virksomhed.
2. l&f forbydes at gøre brug af betegnelsen lån & finans som varemærke, virksomhedsnavn
og eller forretningskendetegn for forsikringsvirksomhed, finansiel virksomhed, valutarisk
virksomhed og dermed beslægtet virksomhed.
3. l&f skal anerkende at den under vr 2004 00854 offentliggjorte varemærkeregistrering lån &
finans <fig> udslettes af varemærkeregisteret.
4. l&f skal til lsb betale 100.000 kr. med procesrente fra sagens anlæg den 18. april 2006.
l&f har påstået frifindelse og har nedlagt selvstændig påstand om at lsb skal tilpligtes at lade
det under vr 1993 00225 registrerede varemærke lån & spar udslette af varemærkeregisteret.
lsb har over for l&f’s selvstændige påstand påstået frifindelse.
l&f’s virksomhed drives nu af lån & finans a/s. parterne er enige om at en dom i den
foreliggende sag tillige skal have virkning i forholdet mellem lsb og lån & finans a/s.
sagsfremstilling
historik og registrering.
lsb blev stiftet i 1880 som låne‐ og spareforeningen for embeds‐ og bestillingsmænd der i 1922
blev til låne‐ og sparekassen for embeds‐ og bestillingsmænd, fra 1976 spare‐ og lånekassen for
offentligt ansatte. sparekassen blev i 1980 blev omdannet til bank der nu er omfattet af lov om
finansiel virksomhed. i 1990 skiftede banken navn til lån & spar bank der blev børsnoteret i
1994.
      lsb har siden 2003 formuleret og udarbejdet en strategi for bankens mission og vision som
optages i bankens årsrapport. banken har udviklet et net af systembanker, dvs. virtuelle filialer
der oprettes i samarbejde med organisationer inden for ftf og ac samt interesseorganisationer
som fdm og ældresagen. systembankerne anvender i dag lsb´s eksisterende
                                                 - 3 -
distributionskanaler, rådgivningscentre og internetbanksystemer. lsb har i dag 16 filialer og 33
systembanker (virtuelle banker) for organisationer med ca. 1 mio. medlemmer. lsb er danmarks
18. største bank med ca. 3% af markedsandelen. banken henvender sig udelukkende til
privatkunder.
       lsb har modtaget flere erhvervspriser for innovation og har på verdensplan været først
med online banking.
       lån & spar bank blev registret den 24. juli 1992 som et figurmærke i vareklasse 36.
mærket bruges både med bogstaver og med et‐tegnet (&).
       den 8. januar 1993 fik lsb registreret lån & spar som ordmærke i klasse 36. lsb
registrerede i de følgende år en række varemærker hvori ordene ”lån og (&) spar” indgår, såsom
lån & spar direkte, lån & spar pc bank, lån & spar – når der er styr på tingene,
lån & spar internetbank, lån & spar prioritet, lån & spar andelsprioritet
og lån & spar xtra, der alle er registreret i klasse 36 og i forskelligt omfang i andre klasser som
klasse 9, 16 og 38.
l&f startede sin virksomhed sidst i 2003 og fik den 12. marts 2004 med ansøgningsdato 28.
februar 2004 registreret lån & finans som figurmærke i vareklasse 36, 37 og 45. l&f driver
virksomhed med lån til erhvervs‐ og privatkunder, udelukkende mod pant i fast ejendom.
markedsføring:
i 1995 modtog lsb pr‐prisen, og forskellige imageanalyser fra 2003 viste at lsb havde det 9.
bedste image i danmark. markedsføringsomkostningerne i perioden 1990‐2006 beløb sig til ca.
200 mio. kr. og knyttede sig til bl.a. sponsorater, it‐medier og radio/tv‐reklamer. i perioden 1992‐
2006 sponsorerede lsb transmitteringen af de olympiske lege. lsb har været hovedsponsor for
team danmark. banken har markedsført sig via tv‐reklamer bl.a. med titlen ”råd til hverdagen”.
forskellige markedsundersøgelser har konkluderet at lsb er en velkendt bank i den brede
befolkning, både i undersøgelser med og uden et hjulpet kendskab, dog har enkelte
undersøgelser vist et mere begrænset kendskab. markedsundersøgelserne er udarbejdet på
baggrund af besvarelser fra mellem 500‐600 adspurgte. en trp‐undersøgelse (target rating
points) har vist at lsb har været eksponeret for ca. 32 mio. mennesker i perioden 2001‐2006. en
imageanalyse udarbejdet af ifo (instituttet for opinionsanalyse) konkluderede at 82% af de
                                                     - 4 -
adspurgte kendte banken. en anden imageanalyse udarbejdet af wilkes konkluderede at
kendskabsgraden før og efter bankens sponsorater var hhv. 4% og 7%. lsb udgiver også bladet
”råderummet”. ved en søgning på google efter lån & spar får man 860.000 hits, som alle
relaterer sig til lsb.
i oktober 2005 konstaterede lsb at l&f i magasinet bolig & fritid under anvendelse af mærket
lån & finans udbød finansielle produkter. l&f´s mærke var i annoncen optrykt med rød
logofarve på en gul baggrund med såvel blå og mørkegrå bogstaver. på l&f ’s hjemmeside
www.logf.dk sidder logoet i øverste venstre side, hvor der tillige er en bjælke med menuer der
indeholder forskellige lånetyper som guider forbrugeren rundt på hjemmesiden. kildeteksten
bag www.logf.dk er udarbejdet med amp‐tegn som medfører at man ved søgning på ordet ”lån
&” først får hits med l&f. ved en søgning på google efter ”lån & finans” får man 343.000 hits
hvoraf l&f’s hjemmeside er det første. på hjemmesiden tilbyder l&f følgende lån:
      ”boliglån ‐ udnyt friværdien i ejerboligen...
      erhvervslån ‐ få frigivet kapital i erhvervsbygningerne...
      totalfinansiering ‐ 100% finansiering af boligkøbet...
      andelsboliglån ‐ lån med sikkerhed i andelsboligbeviset...”
design og udformning
lsb´s logo er udformet således:
lsb’s logofarver er i overensstemmelse med bankens designmanual rød, grå og blå på en beige‐
gullig baggrund. mærket er, som det ses, udformet med versaler og &‐tegn. ved
udendørsreklamer er baggrundsfarven mørkeblå. lsb anvender logoet såvel med &‐tegnet som i
formen ”lån og spar”.
l&f´s logo er udformet således:
                                                - 5 -
l&f´s logofarver er rød, blå og gult. i logoet anvendes, som det ses, et &‐tegn som er forskelligt
fra lsb’s.
forklaringer
peter schou har forklaret at han har været administrerende direktør i lsb. han blev ansat den 1.
april 1988 og fratrådte med udgangen af februar 2007. han har været forretningsfører for lån &
spar fonden siden 1. januar 1990.
       lsb har udarbejdet visions‐ og missionsstrategier siden 1990. lsb var det eneste
pengeinstitut som anvendte ”lån” og ”spar” som en del af navnet, i den rækkefølge. når
sparekasser anvendte ordene ”lån” og ”spar” i deres navne, var det i formen ”spare‐ og
lånekassen for …” eller lignende. lån & spar var derfor særpræget. anvendelse af &‐tegnet
var også særlig for lsb og skulle vise at de var anderledes og moderne.
       bankens grundlag var de private kunder. man kunne og ville ikke konkurrere med de store
banker om erhvervskunderne. denne strategi afspejlede sig i lsb´s markedsføring. de udviklede
mange produkter som rettede sig mod de private kunder og kommunikerede dette klart ud. man
foretog en massiv investering i disse nye produkter.
       banken ønskede at være åben over for omverdenen, herunder journalister som kunne give
en for banken værdifuld omtale. dagbladet børsen nominerede i 1995 banken som den mest åbne
bank i danmark. vidnet skrev også flere artikler, bl.a. til bladet bankinvest. banken fik mange
priser for fornyelse, bl.a. for bankens udvikling og brug af informationsteknologi. banken
udviklede en diskette og senere en cd‐rom med rådgivningsprogrammer som blev uddelt gratis
til kunderne. der blev uddelt disketter i perioden 1993‐1996 og herefter udelukkende cd‐rommer,
i alt ca. 1 mio. eksemplarer. banken har for nylig modtaget e‐handelens ærespris for dens
udvikling af hævekort. banken er landsdækkende med få filialer. udviklingen af aktiviteter på
nettet er derfor højt prioriteret.
       lsb´s netbank var den første i verden og vakte betydelig opmærksomhed. det førte til at
vidnet holdt mange foredrag om dette, og det bidrog til at gøre banken kendt. danske bank og
unibank kom med deres netbanker et par år senere.
                                                - 6 -
      banken har haft betydelige markedsføringsomkostninger. disse omkostninger er noget
større end 200 mio. indtil i dag; opgørelsen af markedsføringsomkostninger omfatter kun
eksterne omkostninger, ikke de meget betydelige interne omkostninger.
      satsningen på tv‐mediet var markant; lsb sponsorerede transmissionen fra de olympiske
lege og fra verdensmesterskaber, og det gav som ventet et godt afkast i form af massiv omtale og
øget kendskabet til lsb.
      l&f’s benyttelse af lån & finans er et problem for lsb. der er i høj grad
produktsammenfald: lsb´s udlån består for 80% vedkommende af lån mod pant i fast ejendom,
især boligfinansiering, og l&f’s udlån er efter det oplyste udelukkende mod pant i fast ejendom.
l&f snylter på lsb´s gode renommé. l&f’s hjemmeside ligner meget lsb´s hjemmeside.
      gennem de forvekslelige logoer lån & spar og lån & finans bliver lsb kædet
sammen med l&f, og det forringer bankens investering i dens brand. lsb ønsker under ingen
omstændigheder at blive bragt i nogen sammenhæng med en virksomhed som l&f som ikke er
en lovreguleret virksomhed, og som derfor fx ikke er underlagt regler svarende til
pengeinstitutternes regler for god skik.
      når banken indgår en loyalitetsaftale med for eksempel lic, som det er sket for nylig,
bliver medlemmernes gamle lic‐kort skiftet ud med et kort med lsb´s logo. loyalitetsaftalerne
har været med til at øge lsb´s kundegrundlag. lsb´s produkter henvender sig til alle
almindelige lønmodtagere og mange interesseorganisationer. for tiden har ca. 950.000
organisationsmedlemmer fået et nyt kort med lsb´s logo. banken har for nylig udviklet et nyt
kort med mulighed for mange forskellige applikationer. lsb har over 200.000 registrerede cpr‐
numre, som knytter sig til en bankkonto; der er jævnligt bevægelser på ca. 150.000 af disse
bankkonti. der er muligvis en tilgang på yderligere 60.000 via lic´s medlemsorganisation. af
pbs´s statistik kan man udlede at lsb´s markedsandel udgør ca. 2,8 %.
      lsb udlåner ikke til personer, der er registreret i rki, men banken har selvfølgelig kunder
som senere er blevet registreret i rki. banken kan medvirke til at sanere økonomien for rki‐
registrerede således at de kan komme ud af registreringen.
      vidnet har ikke kendskab til tilfælde hvor kunder eller andre har forvekslet lsb og l&f.
jesper schiøler har forklaret at han har været ansat hos lsb siden 1. november 1990 og nu er
medlem af direktionen med ansvar for markedsføring.
                                                 - 7 -
       analysen fra instituttet for opinionsanalyse a/s (ifo) og en tilsvarende fra omd
(optimum media direction) var ikke bestilt eller betalt af lsb. nogle gange har de købt analyser
for at måle værdien af en reklame. analyserne fra ifo og omd blev lavet fordi dagbladet børsen
havde et tema om banker. analyseresultaterne fra ifo og omd viste at lsb lå i superligaen for
så vidt angår image, og det var meget tilfredsstillende. analysen fra wilke markedsanalyse a/s
var heller ikke bestilt af banken; den viste at man flyttede kendskabet til banken via sponsoratet
af transmissionen fra de olympiske lege, da kendskabet før de olympiske lege var på 34% og
bagefter 45%.
erik schack nielsen har forklaret at han er uddannet kok. han har læst nogle fag under
merkonomstudiet og har interesseret sig for finansiering. han startede l&f sidst i 2003 og fik
registreret navnet lån & finans samt virksomheden i 2004. han købte domænenavnet
www.logf.dk i marts 2004. hjemmesiden bliver løbende opdateret, og der er også jævnligt skift i
opsætningen. det var tilfældigt at han valgte navnet l&f; navnet angiver hvad virksomheden
laver, udlån og finansiering. han kendte godt lsb, men regnede ikke med at navnet var et
problem; der var ingen vanskeligheder i forbindelse med registreringen i patent‐ og
varemærkestyrelsen. der var ikke indsigelser mod registreringen af lån & finans før lsb
kom med deres indvendinger.
       l&f giver lån (tillægslån) til privatkunder som andre banker afviser at låne til på grund af
rki‐registrering og lignende. l&f giver kun tilbud om finansiering og yder ikke rådgivning.
l&f yder også lån til små eller mellemstore virksomheder der har været igennem en periode
uden indtjening. 40% af kunderne er privatkunder og 60% er erhvervskunder. l&f administrerer
også egne ejendomme. l&f handler ikke med ejendomme, men overtager nogle gange
ejendomme på tvangsauktion når deres pant bliver nødlidende. de finansierer alene mod pant i
fast ejendom, og de giver ikke forbrugslån.
       de gule og blå baggrundsfarver på hjemmesiden forsvandt efter en periode. der bruges
flere farvekombinationer på hjemmesiden, og senest er der anvendt rød og blå. l&f’s
farvekombinationer er tilfældige og adskiller sig ikke fra andre långiveres farver.
       han har betalt for at hans virksomhed kommer frem som den første ved søgning på ”lån
&”. han har aldrig oplevet at blive forvekslet med lsb. l&f markedsfører sig via den blå avis,
google, flyers mv. kontakten mellem l&f og kunderne sker typisk pr. telefon eller e‐mail.
                                                 - 8 -
herefter aftales der nogle gange et personligt møde hvor l&f´s medarbejder besøger kunderne
hjemme hos denne.
       l&f har løbende forøget deres markedsføringsomkostninger som i 2003 lå på 50.000 kr., i
2004 på 1 mio. kr., i 2005 på 4 mio. kr. og i 2006 på 5,4 mio. kr.
       hjemmesiden ændrer udseende hver sjette måned for at gøre den mere spændende og
tiltrækkende. han har en it‐medarbejder som står for opdatering af hjemmesiden. han kan
bekræfte at l&f´s logo på hjemmesiden har været anført i rødt som bedre fanger
opmærksomheden. på hjemmesiden har man skrevet firmanavnet som ”lån og finans”, men det
var tilfældigt.
parternes argumenter
       lsb har anført at lån & spar har oprindeligt særpræg. det var også patent‐ og
varemærkestyrelsens opfattelse på ansøgningstidspunktet. lån & spar er ikke beskrivende for
bankvirksomhed eller finansiel virksomhed, men viser hen til bankens koncept, produkter,
ydelser og processer som omfatter langt mere end ind‐ og udlån.
       banken har gennem en omfattende og alsidig markedsføring under anvendelse af
betydelige ressourcer – langt over 200 mio. kr. ‐ gennem årene opbygget mærket til at være
stærkt og velkendt. det fremgår også af de fremlagte analyseresultater. det er almindeligt
anerkendt at markedsundersøgelser indhentet gennem anerkendte instituttet skal tillægges
betydning.
       lsb hævder ikke eneret til enhver kombination af ”lån” og ”&”, men i det foreliggende
tilfælde er forvekslelighed, herunder at det antages at der er en forbindelse mellem mærkerne.
       lån & spar er som renommeret varemærke omfattet af varemærkelovens § 4, stk. 2. det
tilkommer en udvidet beskyttelse over for anvendelse af samme eller lignende mærker, også for
uensartede produkter. det er derfor også beskyttet over for l&f’s anvendelse af lån & finans
for ydelser i klasse 37 og 45. den høje grad af bekendthed spiller også ind på
forvekslingsbedømmelsen. lån & spar har som velkendt krav på en bred beskyttelse, jf.
herved ef‐domsto‐lens dom af 14. september 1999 i sagen c‐375/97 ‐ general motors corp. mod
yplon sa.
       der er mærke‐lighed, for der er identitet i 1. og 2. del af parternes mærker, ”lån &”. den
sidste del af l&f´s navn ”finans” er ikke egnet til at adskille dette foretagendes ydelser fra lsb’s.
                                                - 9 -
ordene ”finans” og ”spar” er naturligvis forskellige, men begge peger hen på finansiel
virksomhed.
       det er ikke nødvendigt at der foreligger en egentlig forvekslingsrisiko. det er tilstrækkeligt
at mærket er velkendt, og at der hos det relevante publikum, privatpersoner der søger
finansiering, kan opstå den opfattelse at der er en forbindelse mellem mærkerne. en sådan
antagelse af forbindelse mellem mærkerne er særlig skadelig for lsb fordi selskabet, som har
arbejdet hårdt for sit gode image, driver finansiel virksomhed under finanstilsynet og er pålagt
en lang række forpligtelser, herunder pligt til at følge reglerne for god skik for finansielle
virksomheder, mens l&f’s udlånsvirksomhed er uden for offentlig kontrol.
       forvekslingsrisikoen forstærkes af de lighederne i markedsføringen hvor l&f benytter
eller har benyttet samme farvevalg som lsb, røde og grålige bogstaver på en beige eller gul
baggrund. l&f handler derfor også i strid med markedsføringslovens §§ 1, 3 og 18.
       de viste ligheder i farvevalg må anses for at være tilstræbt fra l&f’s side. det er også
udtryk for en bevidst udnyttelse når l&f’s gennem betaling har sørget for at l&f kommer frem
som den første når man indtaster ”lån &” på google.
       sagen skal bedømmes i lyset af den udvikling der er sket i varemærkeretten siden
gennemførelsen af varemærkedirektivet, herunder den retspraksis der er fremkommet, navnlig
fra ef‐domstolens side. nykredit‐dommen (u1989.216h) er ikke længere afgørende for området.
       l&f har anført at lån & spar for udlån er en generisk og beskrivende angivelse. det
burde derfor ikke have været registreret. mærket kan kun beskyttes hvis det godtgøres at det er
indarbejdet. det bestrides at mærket er indarbejdet. det bestrides også at mærket er velkendt,
idet mærket i så fald skal være alment kendt inden for omsætningskredsen. der foreligger ikke
nogen erklæring om velkendthed eller indarbejdelse fra en brancheforening eller lignende. lsb
har udelukkende påberåbt sig konklusionerne i markedsanalyserne som ikke er anvendelige i
denne forbindelse, især fordi antallet af udspurgte er så begrænset. analyserne er udarbejdet på
baggrund af besvarelser fra et mindre antal personer og er derfor utilstrækkelige til at vise
kendthed. analyserne er ikke tilstrækkelig nuancerede, og de konkluderer alene at kendskabet til
lsb er gennemsnitligt og i nogle tilfælde relativt lavt.
                                                - 10 -
       imageundersøgelserne afvises som irrelevante da de personer der er adspurgt, ikke er
almindelig forbrugere, men erhvervsledere. en konklusion om at 82% kender lsb, er ikke udtryk
for almindelige forbrugeres kendskab til lsb.
       beskrivende mærker der antages at være registrerbare på grund af indarbejdelse, er fortsat
svage og nyder en begrænset beskyttelse. inden for den finansielle sektor er der ganske få ord til
rådighed til at signalere at man driver finansiel virksomhed. lsb bør derfor ikke kunne opnå
eneret på ordkombinationen ”lån &”, da dette vil afskære andre indenfor den finansielle sektor
fra at anvende ordet og tegnet og dermed give en virksomhed eneret til lån &, jf. herved
nykreditdommen i u1989.216h.
       ved vurdering af om der består en forvekslingsrisiko, må man også se på mærkernes
visuelle fremtoning, og der er her åbenlyse forskelle. hertil kommer at der er et begrænset
produktsammenfald pga. ydelsernes art og kundegrundlagets sammensætning. lsb yder
rådgivning i forbindelse med udstedelse af lån, udbyder netbanking og er en full‐service bank,
hvorimod l&f yder lån mod sikkerhed i fast ejendom. parterne henvender sig til vidt forskellige
målgrupper. da hverken l&f’s eller lsb´s produkter er ”hyldevarer”, begrænses
forvekslingsrisikoen yderligere.
       l&f har været i god tro; i forbindelse med registreringen og offentliggørelsen af mærket
fremkom ingen indsigelser. et eventuelt vederlag til lsb må derfor være minimalt.
rettens afgørelse:
lsb’s varemærke, lån & spar, er indarbejdet siden 1990 som mærke for finansielle ydelser
(over for private) gennem en omfattende markedsføring, bl.a. i tv og over for medlemmer af en
række større organisationer. det må i hvert fald gennem den mangeårige indarbejdelse have
opnået tilstrækkeligt særpræg til at kunne tjene til adskillelse mellem lsb’s ydelser og andres
ydelser, men det må også antages ved den første registrering at have opfyldt de forholdsvis
beherskede krav til særpræg som opstilles i praksis, jf. herved eu‐domstolens dom af 20.
september 2001 i baby‐dry‐sagen, c‐383/99 p, præmis 39 ff.
       lsb kan, som selskabet selv anfører, ikke hævde eneret til enhver kombination af lån og
&. selskabet er eneberettiget til at benytte lån & spar og kan modsætte sig brug af betegnelser
der efter en helhedsvurdering af mærkerne og deres markedsmæssige betydning er forvekslelige
                                                  - 11 -
med lån & spar, herunder i den forstand at der er en risiko for en antagelse af en reel,
økonomisk eller markedsmæssig, forbindelse mellem mærkerne.
      der er identitet mellem de to første led i parternes varemærker. de sidste led, spar og
finans, er forskellige, men der er dog en vis begrebsmæssig eller indholdsmæssig lighed i den
forstand at ordene peger i retning af finansiel virksomhed. den måde hvorpå mærkerne
anvendes i praksis, afsvækker ikke indtrykket af lighed mellem dem. samlet set foreligger der
lighed mellem mærkerne.
      l&f’s figurmærke             er registreret i farver i klasserne 36, der bl.a. omfatter finansiel
virksomhed, 37 (byggevirksomhed mv.) og 45 (bl.a. juridisk bistand). l&f driver virksomhed
med långivning mod pant i fast ejendom, særligt til private der på grund af registrering kan være
afskåret fra at få lån i et pengeinstitut der er underlagt lov om finansiel virksomhed. der er
således sammenfald af tjenesteydelser for så vidt angår virksomhed med pengeudlån til private
med sikkerhed i fast ejendom.
      den betydelige indarbejdelse af mærket lån & spar må tages i betragtning ved den
samlede bedømmelse af om mærkerne kan forveksles, jf. ef‐domstolens dom af 22. juni 1999 i
sagen c‐342/97 (lloyd), konklusionen, 2. pkt., og samme domstols dom af 9. januar 2003 i sagen
c‐292/00 (davidoff).
      efter en samlet vurdering af lsb’s mærke, herunder dets indarbejdelse, og den betydelige
lighed mellem parternes ydelser, må det antages at der for en almindelig forbruger af kredit er en
risiko for at mærkerne forveksles, navnlig således at der antages at være en forbindelse mellem
mærkerne i den ovenfor anførte betydning.
      lån & spar må efter den omfattende indarbejdning anses for velkendt i hvert fald i en
betydelig del af befolkningen og er således egnet til beskyttelse også over for andre
virksomheders brug af dette eller lignende mærker for andet end finansiel virksomhed, i det
omfang brugen af mærket vil medføre en utilbørlig udnyttelse af varemærket særpræg eller
renommé eller skade særpræget eller renomméet, jf. herved ef‐domstolens dom af 14. september
1999 i sagen c‐375/97 ‐ general motors corporation mod yplon sa, præmis 26 og 27. retten
finder at l&f ved at benytte lån & finans kan drage utilbørlig fordel af lån & spar ved at
benytte det med lån & spar forvekslelige mærke i klasserne 37 og 45. lsb kan derfor også
modsætte sig l&f’s benyttelse af lån & finans for ydelser i klasse 37 og 45.
                                               - 12 -
      lsb´s påstande 1‐3 tages derfor til følge, og lsb frifindes for den af l&f nedlagte
selvstændige påstand.
      efter en samlet vurdering af den beskedne skadevirkning som l&f´s benyttelse af dets
mærke kan antages at have medført, fastsættes det vederlag som l&f skal betale, til 25.000 kr.
der forrentes fra sagens anlæg den 18. april 2006.
      i sagsomkostninger skal l&f til lsb betale 28.300 kr., hvoraf 3.300 kr. er godtgørelse for
retsafgift.
                                        thi kendes for ret:
    1. lån & finans v/erik schack nielsen skal anerkende at have været uberettiget til at
        anvende lån & finans som varemærke, virksomhedsnavn og eller
        forretningskendetegn for den af lån & finans udøvede virksomhed.
    2. lån & finans v/erik schack nielsen forbydes at gøre brug af betegnelsen lån & finans
        som varemærke, virksomhedsnavn og eller forretningskendetegn for
        forsikringsvirksomhed, finansiel virksomhed, valutarisk virksomhed og dermed
        beslægtet virksomhed.
    3. lån & finans v/erik schack nielsen skal anerkende at den under vr 2004 00854
        offentliggjorte varemærkeregistrering lån & finans <fig> udslettes af
        varemærkeregisteret.
    4. lån & finans v/erik schack nielsen skal inden 14 dage til lån & spar bank betale 25.000
        kr. med procesrente fra den 18. april 2006.
    5. lån & finans v/erik schack nielsen skal inden samme frist til lån og spar bank a/s
        betale 28.300 kr. i sagsomkostninger. beløbet forrentes efter rentelovens § 8a.
                                           - 13 -
6. lån og spar bank a/s frifindes for den af lån & finans v/erik schack nielsen nedlagte
   påstand.
hans jørgen nielsen                      jens feilberg                   uffe thustrup
                                           (sign.)
                                        ___ ___ ___
                             udskriftens rigtighed bekræftes
                             p.j.v. sø- og handelsretten, den
